Sonique

**Sonia Marina Clarke** (s. 21. kesäkuuta 1965 Lontoo), tunnetaan taiteilijanimellä **Sonique**, on brittiläinen laulaja ja DJ. Hän toimi S’Express -duon vokalistina 1990-luvun alussa ja sai kansainvälistä huomiota vuonna 2000 julkaistuaan menestyssinglet ”It Feels So Good” ja ”Sky”. Sonique voitti vuoden 2001 BRIT Awardseissa parhaan naissooloartistin palkinnon.

## Biografia
### Lapsuus
Sonia Clarke syntyi Lontoon Crouch Endissä trinidadilaisille vanhemmille. Nuoruudessaan hän kuunteli äitinsä r&b-painotteista levykokoelmaa ja otti siitä myöhemmin vaikutteita omaan musiikkiuraansa. Ensimmäinen äänite, jonka Sonique itselleen hankki, oli Donna Summerin ”I Feel Love”. Soniquen ollessa 16-vuotias hänen äitinsä meni uusiin naimisiin ja muutti takaisin Trinidadiin. Sonique itse kieltäytyi muuttamasta äitinsä ja kahden sisaruksensa mukana ja jäi asumaan Englantiin.

### Musiikkiura
Soniquen ollessa 17-vuotias eräs nuorisotyöntekijä kehui hänen laulusoundiaan ja kehotti häntä käyttämään lahjaansa. Sonique perusti reggae-yhtye Farin ja toimi sen laulunkirjoittajana. Yhtyeen hajottua hän alkoi hakea levytyssopimusta.

Sonique julkaisi singlen ”Let Me Hold You” Cooltempon kautta vuonna 1985. Single oli Britannian Dance Chartin Top 40 -listalla. 1990-luvun alussa Sonique aloitti yhteistyön DJ Mark Mooren kanssa ja perustivat tanssipopduo S’Expressin. He julkaisivat useita singlejä kuten ”Nothing to Lose”, joka sijoittui Britannian singlelistalla. Duo hajosi pian, mutta Sonique pysyi ystävinä Mooren kanssa ja oli seuraavien kolmen vuoden ajan mukana useilla tämän keikoilla. Hän sai levytyssopimuksen lontoolaiselta Serious Records -yhtiöltä ja julkaisi sen kautta albumin *Hear My Cry* vuonna 1998. Albumin ensimmäinen single oli ”I Put a Spell on You”. Seuraavien kahden vuoden ajan Sonique teki töitä tiskijukkana eräällä klubilla Ibizalla.

*Hear My Cryn* uudelleenjulkaisun yhteydessä vuonna 2000 levyn single ”It Feels So Good” sijoittui Britanniassa kärkeen ja useissa Euroopan maissa viiden parhaan joukkoon. Se on myös Soniquen uran ainoa platinaa myynyt single. Toinen single ”Sky” saavutti myös hyvää listamenestystä. Sonique on julkaissut myöhemmin kolme muuta studioalbumia, mutta ne eivät myyneet.

Sonique esiintyy edelleen keikoilla varsinkin Britanniassa ja myi loppuun muun muassa show’n Royal Festival Hallissa 2024.

### Yksityiselämä
Soniquella todettiin rintasyöpä kesäkuussa 2009. Hän selätti syövän 2010.

## Diskografia
### Albumit
* *Fantazia British Anthems... Summertime* (1998)
* *Serious Sounds of Sonique – In the Mix & on the Mic* (2000)
* *[[Hear My Cry]]* (2000)
* *[[Born to Be Free]]* (2003)
* *[[On Kosmo]]* (2006)
* *[[Sweet Vibrations]]* (2011)

### Singlet
* "Let Me Hold You" (1985)
* "Nothing to Lose" (S'Express, 1990)
* "Find'em, Fool'em, Forget'em" (S'Express, 1991)
* "It Feels So Good" (2000)
* "Sky" (2000)
* "I Put a Spell on You" (2001)
* "Can't Make Up My Mind" (2003)
* "Alive" (2003)
* "Another World" (Tomcraftin kanssa, 2004)
* "Why" (2005) 
* "Sleezy" (2006)
* "Better Than That" (2009)
* "World of Change" (2009)
* "Only You" (Paul Morrellin kanssa, 2010)
* "Don't Give A Damn" (2010)
* "Givin' It Up" (Christian Luken kanssa, 2010)
* "What You're Doin'" (Paul Morrellin kanssa, 2011)
* "Tonight" (2011)
* "Carry On" (Johnny Gerontakisin kanssa, 2013)
* "Don't Put Me Down" (2017)
* "Feels So Good" (Ramiron kanssa, 2017)

## Aiheesta muualla
* Virallinen sivusto